16 अगस्त तक करें अप्लाई, 1.12 लाख तक सैलरी; जानें- कैसे होगा सिलेक्शन
SSC Junior Engineer (JE) Recruitment 2023: Apply Now for 1324 Engineer Vacancies सरकारी नौकरी की तैयारी कर रहे युवाओं के लिए अच्छी खबर है। कर्मचारी चयन आयोग ने जूनियर इंजीनियर (JE) के पदों पर वैकेंसी निकाली है
सरकारी नौकरी की तैयारी कर रहे युवाओं के लिए अच्छी खबर है। कर्मचारी चयन आयोग ने जूनियर इंजीनियर (JE) के पदों पर वैकेंसी निकाली है। जिसके तहत सिविल, मैकेनिकल और इलेक्ट्रिकल इंजीनियर के 1324 पदों पर भर्ती की जाएगी। जिसमें शामिल होने के लिए उम्मीदवार कर्मचारी चयन आयोग की ऑफिशियल वेबसाइट ssc.nic.in पर जाकर 16 अगस्त तक अप्लाई कर सकते हैं।
वैकेंसी डिटेल्स 
कर्मचारी चयन आयोग में 1324 पदों पर होने जा रही भर्ती में से 613 पद अनारक्षित, 121 पद ईडब्ल्यूएस के लिए, 288 पद ओबीसी, 96 पद एसटी और एससी के लिए 206 पद आरक्षित हैं।
सैलरी
सिलेक्ट होने पर उम्मीदवार को हर महीने 35 हजार 400 रुपए से लेकर 1 लाख 12 हजार 400 रुपए तक सैलरी दी जाएगी।
आयु सीमा
जनरल कैटेगरी के उम्मीदवार की आयु कम से कम 20 साल और अधिक से अधिक 32 साल होनी चाहिए। वहीं रिजर्व कैटेगरी के उम्मीदवार को सरकारी नियमों के अनुसार आयु सीमा में छूट दी गई है। इनमें एससी-एसटी कैटेगरी के उम्मीदवार को 5 साल की छूट दी गई है। जबकि ओबीसी उम्मीदवार को 3 साल की छूट मिलेगी।
आवेदन शुल्क
भर्ती प्रक्रिया में आवेदन करने के लिए उम्मीदवार को 100 रुपए आवेदन शुल्क देना होगा। वहीं महिला उम्मीदवार, अनुसूचित जाति (SC), अनुसूचित जनजाति (ST), विकलांग (PwD) और पूर्व सैनिक (ESM) को आवेदन शुल्क का भुगतान करने से छूट दी गई है।
सिलेक्शन प्रोसेस
भर्ती प्रक्रिया में उम्मीदवारों का सिलेक्शन रिटन टेस्ट के आधार पर किया जाएगा। जो ऑनलाइन कंप्यूटर मोड पर आयोजित होगा। इसके बाद फिजिकल टेस्ट की मेरिट के आधार पर फाइनल पोस्टिंग दी जाएगी। हालांकि फाइनल पोस्टिंग से पहले उम्मीदवारों के डॉक्युमेंट वेरिफाई किए जाएंगे। पात्र उम्मीदवारों को ही पोस्टिंग मिल सकेगी।
इस तरह करें अप्लाई
आवेदन करने से पहले ऑफिशियल नोटिफिकेशन जरूर पढ़ें..
नोट - हर दिन की तरह आज फिर से हम आपके लिए एक नई नौकरी की जानकारी लेकर आए हैं। अगर लगता है कि इससे आपके भाई-दोस्त या फिर रिश्तेदार की जरूरत पूरी होती है। तो उन्हें यह जरूर भेजें ताकि भविष्य में होने वाली भर्ती परीक्षाओं में यह आपके और आपके दोस्त व रिश्तेदारों के लिए फायदेमंद साबित हो।
नौकरी के साथ ही देश दुनिया से जुड़ी तमाम खबरों के जानने के लिए पढ़ते रहे दैनिक भास्कर डिजिटल।
अब 10वीं-12वीं-ग्रेजुएट बेरोजगारों के लिए नौकरियों की भरमार : अगर आप जॉबलेस हैं और जयपुर में नौकरी ढूंढ रहे हैं तो भास्कर ऐप बनेगा आपका मददगार। हर महीने की 10 हजार से लेकर 25 हजार की सैलरी मिलेगी। जयपुर शहर में बैंक, कॉर्पोरेट ऑफिस, डिलीवरी बॉय से लेकर कोई भी नौकरी चाहिए तो भास्कर पर खोजें अपनी पसंदीदा जॉब। (यहां क्लिक कर जॉब देखें)
